**Obec – Veľké Slemence, Veľké Slemence 106, 076 77 Veľké Slemence**

Obec Veľké Slemence, zastúpená starostom obce Ing. Ľudovítom Tóthom v zmysle § 3 a § 4 zákona č. 596/2003 Z. Z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 5 ods. 3 zákona č. 552/2003 Z. z. o výkone práce vo verejnom záujme v znení neskorších predpisov

v y h l a s u j e

**VÝBEROVÉ KONANIE**

**na obsadenie funkcie riaditeľa/riaditeľky**

**Základnej školy Istvána Dobóa s vyčovacím jazykom maďarským –**

**Dobó István Alapiskola,**

**Veľké Slemence 18 – Nagyszelmenc, 076 77 Veľké Slemence**

s predpokladaným nástupom od 01.07.2025

**Kvalifikačné predpoklady a osobitné kvalifikačné predpoklady na vykonávanie funkcie** (v zmysle zákona č. 138/2019 Z. z. o zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa vyhlášky č. 173/2023 Z. z. o kvalifikačných predpokladoch pedagogických zamestnancov a odborných zamestnancov):

* kvalifikačné predpoklady na výkon pracovnej činnosti v príslušnej kategórii alebo podkategórii pedagogického zamestnanca podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a podľa Vyhlášky MŠVVaŠ SR č. 173/2023 Z. z. o kvalifikačných predpokladoch pedagogických a odborných zamestnancov,
* ku dňu uskutočnenia výberového konania má najmenej 5 rokov pedagogickej činnosti
* spĺňa podmienky zaradenia do kariérového stupňa samostatný pedagogický zamestnanec.

**Ďalšie požiadavky a kritériá:**

* znalosť právnych predpisov v súvislosti s riadením škôl a školských zariadení,
* riadiace, organizačné a komunikačné schopnosti,
* osobnostné a morálne predpoklady.
* bezúhonnosť podľa § 15 zákona č. 138/2019 Z. z.,
* zdravotná spôsobilosť podľa § 16 zákona č. 138/2019 Z. z.,
* ovládanie štátneho jazyka podľa § 17 zákona č. 138/2019 Z. z.,
* ovládanie jazyka národnostnej menšiny podľa § 18 zákona č. 138/2019 Z. z.,

**Požadované doklady a písomnosti k žiadosti do výberového konania:**

* písomná žiadosť o zaradenie do výberového konania (prihláška),
* overené kópie dokladov o dosiahnutom vzdelaní, o vykonaní 1. atestácie alebo jej náhradnej formy
* v prípade absolvovania funkčného vzdelávania alebo funkčného inovačného vzdelávania podľa zákona č. 138/2019 Z. z. aj doklad o jeho absolvovaní,
* potvrdenie o dĺžke pedagogickej činnosti,
* štruktúrovaný profesijný životopis,
* čestné vyhlásenie o bezúhonnosti a o tom, že nie je vznesené obvinenie voči jeho/jej osobe a na jeho/ jej nie je podaná obžaloba (v súlade s § 15a ods. 7 zákona č. 138/2019 Z. z.),
* písomný návrh koncepcie rozvoja školy podľa § 4 ods. 1 zákona č. 596/2003 Z. z.,
* písomný súhlas so spracovaním osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov,
* čestné vyhlásenie o pravdivosti všetkých údajov uvádzaných v prílohách žiadosti,
* čestné vyhlásenie o spôsobilosti na právne úkony v plnom rozsahu
* potvrdenie lekára o zdravotnej spôsobilosti pre výkon funkcie riaditeľa školy podľa

§ 16 zákona 138/2019 Z. z..

Termín podania prihlášky do výberového konania:**12.05.2025 do 15.00 hod.**

Prihlášku do výberového konania spolu s požadovanými dokladmi je potrebné zaslať na adresu zriaďovateľa:

Obec – Veľké Slemence, Veľké Slemence 106, 076 77 Veľké Slemence v zatvorenej obálke.

Obálku označte: **„Výberové konanie – riaditeľ ZŠ – Neotvárať“**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky doručené po termíne nebudú do výberového konania zaradené. Pri zaslaní poštou je rozhodujúcim dátum podania na odtlačku poštovej pečiatky.

Termín, čas a miesto výberového konania bude oznámené písomne najmenej 7 dní pred jeho uskutočnením každému uchádzačovi, ktorý splnil podmienky.

Zaslaním žiadosti o zaradenie do výberového konania dáva záujemca súhlas so spracovaním a archiváciou osobných údajov v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov.

Vo Veľkých Slemenciach, 28.04.2025

 Ing. Ľudovít Tóth

 starosta obce